इस मामले में सबसे बेतुका और गैरजरूरी पक्ष पुलिसकर्मियों का लड़कियों के साथ व्यवहार रहा। और वैश्यागिरी को लेकर जिस तरह से उनसे सवाल पूछे गए उसे किसी भी रूप में उचित नहीं ठहराया जा सकता है। तथ्यों की जांच करना एक बात है लेकिन उसके लिए जरूरी तरीके और प्रोटोकाल आवश्यक शर्त बन जाते हैं। सरकार को भी चाहिए कि इस तरह के काम में लगाए जाने वालों को प्रशिक्षण देकर उन्हें उसके लायक बनाया जाए। और पूछताछ के तमाम अच्छे और बुरे तरीकों के नतीजों के बारे में बताया जाए। उनका कहना है कि अधिकारी बेहद गाली-गलौच की भाषा का इस्तेमाल कर रहे थे जिससे बच्चे काफी डर गए थे।